Illum il-Kunsill Ewropew ħatar bi proċedura bil-miktub il-Kummissjoni l-ġdida għall-perjodu mill-1 ta' Diċembru 2019 sal-31 ta' Ottubru 2024. Il-President il-ġdid tal-Kummissjoni ser tkun Ursula von der Leyen (Ġermanja) u r-Rappreżentant Għoli tal-Unjoni għall-Affarijiet Barranin u l-Politika ta' Sigurtà ser ikun Josep Borrell (Spanja), li ser ikun ukoll wieħed mill-Viċi Presidenti tal-Kummissjoni (Artikolu 18(4) TUE). Il-membri l-oħra tal-Kummissjoni ser ikunu: Ylva JOHANSSON (Żvezja) Věra JOUROVÁ (Repubblika Ċeka) Stella KYRIAKIDES (Ċipru) Janez LENARČIČ (Slovenja) Didier REYNDERS (Belġju) Margaritis SCHINAS (Greċja) Maroš ŠEFČOVIČ (Slovakkja) Virginijus SINKEVIČIUS (Litwanja) Dubravka ŠUICA (Kroazja) Adina VĂLEAN (Rumanija) Dan isegwi l-approvazzjoni tal-Parlament Ewropew għall-Kummissjoni l-ġdida bħala korp fis-27 ta' Novembru 2019. It-Trattat dwar l-Unjoni Ewropea (TUE) jipprevedi li: "Il-President, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u l-membri l-oħrajn tal-Kummissjoni għandhom ikunu soġġetti bħala grupp għal vot ta' approvazzjoni mill-Parlament Ewropew. Fuq bażi ta' din l-approvazzjoni l-Kummissjoni għandha tinħatar mill-Kunsill Ewropew, li jaġixxi b'maġġoranza kwalifikata.'' (Artikolu 17(7) TUE). Deċiżjoni tal-Kunsill Ewropew